کَشیَٛپ

کَشیَٛپ (سنسکرت: कश्यप، Kaśyapa: ) چھ ہؠنٛدؠ دَرٕمُک اَکھ قٲبل احترام ویدک ریشؠ۔, Quote: "Kasyapa (Rudra),(Vedic Seer)..."  سہ چھ سپتریشین مَنٛز اَکھ، رِگ وید ستھ قدیم رشی۔ کشیَٛپ چھ باقیو سپتریشیو سٟتؠ سارِوٕے کھۄتہٕ قدیٖم تہٕ قابل احترام ریشی، یس برہدرنیکا اپنشد کس کالوفون آیتس مَنٛز درٕج چھُ۔

کشیَٛپ چھُ اَکھ قدیم ناو، یس قدیم ہندو تہٕ بدھ متٕک متنن مَنٛز چھ واریہ مختلف شخصیتن ہُنٛد حوالہٕ دِوان۔

زِندگی 

وارِیاہ پُران کؠو مَتنو مُطٲبِق چھُ کَشیٛپ مہارِشی ماریچی سُنٛد نیٚچُو، یُس برٛہما سٕنٛدؠو دَہو "دؠماغس پٲدٕ گَژھن والؠو " نیٚچوِیو مَنٛز اَکھ۔ سُہ چھُ بنیٲدی طور پنٛنہِ وسیع خاندانہٕ خٲطرٕ زاننہٕ یِوان۔ وننہٕ چھُ یِوان زِ أمہِ کوٚر دکشا پرٛجاپتی ہنزٕ واریاہن کورین سٟتہِ خانٛدر، یَتھ مَنٛز أمہِ سٕنٛز ساروِی کھۄتہٕ مشہوٗر زنانہٕ اَدِتی تہٕ دِتی آسہٕ۔ اَدِتی چھِ دیوَن (دیوتاہَن) ہٕنٛز موج، ییٚلہِ زن دِتی دِتیہ (شیطانَن) ہٕنٛز موج چھےٚ، اَکھ نسب یُس یِمَن دۄن جمٲژن درمیان کائنٲتی تنازعہ قٲیِم چھُ کران۔ ہؠنٛدؠ رؠوایتو مُطٲبِق وننہٕ چھُ یِوان زِ تٔمؠ سٕنٛزِ باقٕے زنانہٕ چھِ مُختٔلِف زُو زٲژ زٲژ، یَتھ مَنٛز ناگ (سۄرَپھ)، جاناوار تہٕ باقی زٲژٕ شٲمِل چھِ، تہٕ یِتھ کٔنؠ گٔیہِ دُنیاہَس مَنٛز آباد۔

کردار تہٕ کشمیٖر
پننہِ افسانوی کردارٕ علاوٕ چھُ کَشیَٛپ ہَس رِگ ویدَس مَنٛز بھجن ترتیب دِنُک حقدار تہِ دِنہٕ یِوان تہٕ چھُ کَشیَٛپ سمہِتا ہُک لِکھٲرؠ ، یُس شُرؠن، گائناکالجی تہٕ حَمَل دوران  بیمارِیَس پؠٹھ اَکھ کلاسیکی آیورویدک متن چھُ۔ ماننہٕ چھُ یِوان زِ "کشمیر" ناو چھُ تہنٛدِ ناوٕ پؠٹھ کڑنہٕ آمُت، تِکیٛازِ أمِس چھُ وادی بناونہٕ خٲطرٕ اَکھ بوٚڑ سَر خٲلی کڑنُک حق دعوا افسانوی طور دِنہٕ یِوان۔

 حَوالہٕ